kardosdrur/scandi-wiki huggingface dataset:
DM i gravel 2023

Danmarksmesterskaberne i gravel 2023 var den 1. officielle udgave af DM i gravel. Mesterskabet fandt sted 14. oktober 2023 i Vingsted omkring Vejle. Breakaway Cycling Club og Adventure Cycling var arrangører i samarbejde med Danmarks Cykle Union.

Medaljeoversigt

Resultater

Damer

Herrer

Referencer

Eksterne henvisninger 
 

2023
Cykelløb i 2023
Sport i Vejle
Gitanas Nausėda

Gitanas Nausėda (født 19. maj 1964 i Klaipėda) er en litauisk politiker, økonom og bankmand, der var været Litauens præsident siden 2019. Han var tidligere direktør for pengepolitik i Litauens centralbank fra 1996 til 2000 og cheføkonom i banken SEB bankas fra 2008 til 2018.

Uddannelse og ungdom 
Nausėda studerede økonomi ved Vilnius Universitet fra 1982 til 1989. I 1988 meldte han sig ind i Sovjetunionens kommunistiske parti.

Fra 1990 til 1992 studerede han på universitetet i Mannheim i Tyskland under et DAAD-stipendium. Han forsvarede sin ph.d.-afhandling om indkomstpolitik under inflation og stagflation på Vilnius Universitet i 1993. Fra 2009 har han været lektor ved Handelshøjskolen under Vilnius Universitet.

Erhvervskarriere 
Efter at have afsluttet sine studier arbejdede han fra 1992 til 1993 på Forskningsinstituttet for Økonomi og Privatisering. Fra 1993 til 1994 arbejdede han for det litauiske konkurrenceråd som leder af afdelingen for finansielle markeder. Fra 1994 til 2000 arbejdede han i Litauens centralbank, først i afdelingen, der regulerer kommercielle banker, og senere som direktør for afdelingen for monetær politik. Fra 2000 til 2008 var han cheføkonom og rådgiver for formanden for AB Vilniaus Bankas. Fra 2008 til 2018 var han finansanalytiker samt chefrådgiver og senere cheføkonom for SEB bankas formand.

Præsidentskab 

Den 17. september 2018 annoncerede Nausėda sit kandidatur til det litauiske præsidentvalg i 2019. Han fik næstflest stemmer i første valgrunde med kun 2.000 stemmer færre end den tidligere finansminister Ingrida Šimonytė i første runde og besejrede hende i anden valgrunde med 66 procent af stemmerne.

Nausėda blev officielt indsat som præsident 12. juli 2018. Han nominerede den fungerende premierminister Saulius Skvernelis til at fortsætte som premierminister 18. juli.

Privatliv 
Nausėda har siden 1990 været gift med Diana Nausėdienė. De har to døtre. Ud over sit modersmål litauisk taler Gitanas Nausėda tysk, engelsk og russisk.

Referencer 

Litauens præsidenter
Stuepigerne

Stuepigerne (eller Pigeleg, oprindeligt Les Bonnes) er et teaterstykke fra 1947 af den franske dramatiker Jean Genet.

Stykket havde urpremiere på Théâtre de l’Athénée i Paris og stykket blev Genets internationale gennembrud.
Stykket premierede i Danmark i 1951 i Riddersalen under titlen Pigeleg.
DR TV-teatret indspillede stykket med Susse Wold og Lone Hertz i hovedrollerne instrueret af Hans-Henrik Krause.
DR udsendte stykket den første gang den 7. november 1962 og det var i en oversættelse af Uffe Harder.
Optagelsen er tilgængelig fra DR Bonanza.

Reference 

Teater
Pronar

Pronar Sp. z o.o. er en polsk producent af jordbrugsmaskiner. Virksomheden blev etableret i 1988 og har hovedkvarter i Narew, Województwo podlaskie. Deres primære produkter er traktorer, mejetærskere og vogne.

Referencer 

Køretøjsproducenter fra Polen
Etableret i 1988
Rostselmash

Rostselmash () er en russisk producent af jordbrugsmaskiner med hovedkvarter i Rostov-on-Don. Rostselmash blev etableret i 1929 og fremstillede forskellige produkter til statslandbrug. Navnet er en sammentrækning af Rostovskiy zavod sel'skokhozyaystvennykh mashin (), Rostov fabrik for jordbrugsmaskiner.

Virksomheden har været sponsor for fodboldklubben FC Rostov, som dengang havde navnet FC Rostselmash.

Referencer 

Køretøjsproducenter fra Rusland
Etableret i 1929
Väderstad AB

Väderstad AB (tidligere Väderstad-Verken AB), med hovedkvarter i Väderstad, er en svensk producent af landbrugsmaskiner. Deres produktsortiment omfatter kultivatorer, harver og såmaskiner. Virksomheden blev grundlagt i 1962 af landmand Rune Stark.
I 2021 havde Väderstad 1900 ansatte i over 40 lande og omsatte for 4,2 mia. SEK.

Referencer 

Fremstillingsvirksomheder fra Sverige
Etableret i 1962
Kverneland Group

Kverneland Group er en norsk producent af jordbrugsmaskiner, der siden 2012 har været ejet af Kubota Corporation. De har hovedkvarter i Klepp. Kverneland Group havde i 2021 ca. 2.623 ansatte i 17 lande. De ejer mærkerne Kverneland og Vicon. I 1879 grundlagde Ole Gabriel Kverneland virksomheden.

Referencer 

Fremstillingsvirksomheder fra Norge
Etableret i 1879
Vogel & Noot

Vogel & Noot AG var et østrigsk industriselskab med hovedkvarter i Wartberg im Mürztal, Steiermark. De producerede jordbrugsmaskiner, metalvarer og varmeteknik. Virksomheden blev grundlagt i 1872.

Referencer 

Fremstillingsvirksomheder fra Østrig
Ophørt i 2002
Pöttinger Landtechnik

Pöttinger Landtechnik GmbH er en østrigsk producent af landbrugsmaskiner til jordbehandling og græsbehandling med hovedkvarter i Grieskirchen i Oberösterreich. Virksomheden blev grundlagt i 1871.

Referencer 

Fremstillingsvirksomheder fra Østrig
Etableret i 1871
Telephone (kortfilm)

Telephone er en dansk kortfilm af Station Next, som havde premiere den 10. juli 2022 i den danske biograf Imperial.

Filmen er produceret af Roden 1 på Station Next, som en del af filmvæksthusforløbet. Korfilmen er en kunstnerisk film med elemeter fra komediegenren. Filmen er instrueret af Linus Graugaard Døssing og skrevet af Magnus Bech Rasmussen. Kortfilmens filmfotografi er lavet af filmfotograf Nicolai Mast.

Historie 
Peter (spillet af Nicolai Stokholm Sondrup-Ottsen) er en helt normal fyr, men da han får at vide, at han snart skal dø, går han amok og tør endelig gøre alle de ting, og sige fra over for chefen (spillet af Martin Bach), han aldrig har turdet. Peter indset hurtigt, at han har gjort det forkerte.

Nomineringer 
Telephone blev i 2023 nomineret til filmfestivalen Four River Film Festival, som er en international filmfestival i Kroatien.

Referencer 

Kortfilm fra Danmark
Danske film fra 2022
Bucher Industries

Bucher Industries AG er en multinational schweizisk maskinproducent med hovedkvarter i Niederweningen, Kanton Zürich. I 2018 havde de en omsætning på 3 mia. schweizerfrank og ca. 13.000 ansatte.
Virksomheden blev grundlagt i 1807, da Heinrich Bucher-Weiss (1784–1850) etablerede en smedje i Murzeln i Niederweningen.

De producerer jordbrugsmaskiner, hydraulik og har glasindustri. Deres største datterselskab er Kuhn.

Referencer 

Fremstillingsvirksomheder fra Schweiz
Etableret i 1807
Exel Industries

Exel Industries er en fransk producent af jordbrugsmaskiner med hovedkvarter i Épernay. De har specialiseret sig i plantebeskyttelse, men fremstiller også roeoptagere og såmaskiner. Virksomheden blev etableret i 1987 og børsnoteret i 1997.

Referencer 

Fremstillingsvirksomheder fra Frankrig
Etableret i 1987
Grégoire-Besson

GB Group eller Grégoire-Besson S.A.S. er en fransk producent af jordbrugsmaskiner med hovedkvarter i Montfaucon-Montigné, Pays de la Loire. Produkterne inkluderer plove, tallerkenharver og harver.

Referencer 

Fremstillingsvirksomheder fra Frankrig
Simon Andersen (politiker)

Simon Andersen (født 25. oktober 1844 på Indrupgård i Skødstrup Sogn, død 17. oktober 1931) var en dansk gårdejer og politiker. Han var medlem af Folketinget fra 1876 til 1884 og sognerådsformand i slutningen af 1890'erne

Simon Andersen var søn af gårdejer Anders Simonsen. Han var elev på Saksild Højskole i 1865-1866 og overtog sin fars gård i Skødstrup Sogn nord for Århus i 1869. Andersen var sognerådsmedlem fra 1871 til 1876 og igen fra 1894 til 1899, og heraf som sognerådsformand de sidste 2 år. Han havde også flere bestyrelsesposter i brandforsikringsselskaber og landboforeninger.

Han stillede op ved folketingsvalget 1876 i Frederikshavnkredsen mod M. Vogelius og vandt kredsens mandat med 836 stemmer mod 554 til Vogelius. Han havde først ikke planlagt at genopstille ved valget i 1876, men endte alligevel med at stille op i Hørningkredsen som han boede i. Her vandt med 1037 stemmer over gårdejer Chr. J. Sørensen som fik 156 stemmer. Han blev genvalgt ved valgene i maj og juli 1881, men genopstillede ikke i 1884. I Folketinget tilhørte han først Det forenede Venstre. Ved splittelse af Det forenede Venstre i 1878, gik han til Det folkelige Venstre, men fulgte i juni 1879 med Alberti til gruppen De Udtrådte.

Referencer 

Sognerådsformænd fra Danmark
Folketingsmedlemmer i 1870'erne
Folketingsmedlemmer i 1880'erne
Srebarna naturreservat

Srebarna naturreservat (, translittereret som Priroden rezervat Srebarna) er et natur- og biosfærereservat i det nordøstlige Bulgarien (Syd Dobruja), nær landsbyen af samme navn, 18 km vest for Silistra og to km syd for Donau. Det omfatter Srebarna-søen og dens omgivelser og er et vigtigt vådområde beliggende på Via Pontica, en fugletrækrute mellem Europa og Afrika. Som et resultat giver det yngle- og trækhabitater for mange truede fuglearter.

Reservatet omfatter 6 km2 beskyttet område og en bufferzone på 5,4 km2. Søens dybde varierer fra en til 3 meter. Der er bygget et museum, hvor der er arrangeret en samling af udstoppede arter, der er typiske for reservatet.

Historie 
Mens Srebarna-søen tidligere blev undersøgt mange gange af udenlandske biologer, var den første bulgarske videnskabsmand, der interesserede sig for området, Aleksi Petrov, som besøgte reservatet i 1911. I 1913 blev hele det sydlige Dobrudja indlemmet i Rumænien, men blev returneret til Bulgarien i 1940, da området endnu en gang blev besøgt af Petrov for at undersøge kolonierne af fugle, der rede der.

Området blev udpeget til et naturreservat i 1948 og har været et Ramsar-område siden 1975. I 1977 blev det for første gang anerkendt som en biosfærereservat af UNESCO. Reservatet blev anerkendt som verdensnaturarv under konventionen fra 1972 om beskyttelse af verdens kultur- og naturarv og optaget på UNESCOs verdensarvsliste i 1983.

Legender 
Der er flere sagn om oprindelsen af søens navn. Den ene handler om en khan ved navn Srebrist, der døde i nabolaget, mens han deltog i en ulige kamp med pechenegerne . En anden fortæller om en båd fuld af sølv (srebro på bulgarsk) langs bredden af søen. Ifølge en tredje, der anses for at være mest plausibel, stammer navnet fra de sølvfarvede refleksioner på søens overflade under fuldmåne.

Flora og fauna

Flora 

Der er hydrofytarter som siv i og omkring søen. Reservatet er hjemsted for 139 plantearter, 11 af dem er i fare for at uddø uden for Srebarnas territorium.

Fauna 
Der findes en bred vifte af fauna i området. 39 pattedyr, 21 krybdyr og padder og 10 fiskearter bor i reservatet, men det er mest berømt for den store artsrigdom af fugle, hvor der er 179 arter der yngler i området. Disse arter omfatter adskillige arter af hejrer og skarver, sort ibis , den dalmatiske pelikan, knopsvaner, grågæs, rørhøg og blåhals. Små pattedyr i reservatet omfatter flere spidsmus- og andre musearter.

Galleri

Referencer 

Verdensarvsområder i Bulgarien
Biosfærereservater under UNESCO
Ramsarområder
Alpefjord

Alpefjord er en fjord i Grønland Den ligger i den østlige del af Grønland, 1.400 km nordøst for hovedstaden Nuuk. dr

I september 2023 grundstødte krydstogtskibet Ocean Explorer i fjorden og sad fast på en mudderbanke i flere dage med 206 passagerer.

Referencer 

Grønland
C.J. Hauerslev

Christen Jakobsen Hauerslev (født 14. februar 1828 i Jetsmark Sogn nord for Åbybro, død 24. oktober 1892 i Skudsig vest for Hjørring) var en dansk gårdejer og politiker. Han var medlem af Folketinget 1872-1873 og af Landstinget 1874-1892.

Hauerslev var søn af lærer og gårdejer J.C. Hauerslev. Han ernærede sig som tømrer og møllebygger fra 1845 til 1858 hvorefter han bestyrede sin fars gård fra 1858 til 1861. Han giftede sig i 1861 til en gård i Skudsig i Sankt Hans Sogn vest for Hjørring. Her var han medlem af sognerådet 1862-1867 og 1873-1876. Han var bestyrer for sognets brandforsikring fra 1861 og formand for sognets sparekasse fra 1874.

Han stillede op til folketingsvalget 1872 i Frederikshavnkredsen mod proprietær J.J. Holm og vandt snævert med 19 stemmers overvægt. Ved valget i 1873 tabte han til redaktør M. Vogelius. Han blev valgt til Landstinget i 7. landstingskreds ved Landstingsvalget 1874 og genvalgt til sin død i 1892. Hauerslev tilhørte Det moderate Venstre.

Referencer 

Folketingsmedlemmer i 1870'erne
Landstingsmedlemmer i 1870'erne
Landstingsmedlemmer i 1880'erne
Landstingsmedlemmer i 1890'erne
Krementjuk rajon

Krementjuk rajon (, ) er en af 4 rajoner (distrikt) i Poltava oblast i Ukraine, hvor Krementjuk rajon er beliggende i den sydvestlige del af oblastet omkring byen Krementjuk.

Rajonen har et areal på og et indbyggertal på  indbyggere. Det administrative centrum er byen Krementjuk med  indbyggere.

Referencer

Eksterne links 

Rajoner i Poltava oblast
Derna

Derna (varianter: Darnah Darana, Darnā − ) er en havneby i det østlige Libyen. Den er hovedby i distriktet Derna i den historiske provins Kyrenaika ved Middelhavet, ca. 300 kilometer nordøst for Benghazi.

Stormen Daniel 
Derna blev hårdt ramt af stormen Daniel i september 2023 som førte til at to dæmninger nær Derna brød sammen. Det resulterede i mange døde og savnede.

Referencer

Eksterne henvisninger 

 Derna i Store Norske Leksikon på Snl.no (noteret med "fri gjenbruk")
 Derna hos City-facts.com med forskellige befolkningsoplysninger
 Districts of Libya Statoids.com har population for Darnah (varianter: Darana, Darnā, Derna)
 "Flere millioner tons vand bragede pludselig gennem Derna og rev tusinder af folk med sig: 'Havet sender konstant snesevis af lig ind'" hos Dr.dk af Sean Coogan, 13. september 2023, kl. 21:20
 "Libya floods" hos Bbc.com − (satellitbilleder) 
 Derna i Libyen :  


Byer i Libyen
SUPER 8 Classic 2023

SUPER 8 Classic 2023 var den 12. udgave af det belgiske cykelløb SUPER 8 Classic (tidligere Primus Classic). Det blev kørt den 16. september 2023 med start i Brakel i Østflandern. Løbet var en del af UCI ProSeries 2023.

Løbet blev vundet af hollandske Mathieu van der Poel fra .

Resultater

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2023
UCI ProSeries 2023
Jens Jørgen Holm

Jens Jørgen Holm (født 17. juni 1828 på gården Eskjær, død 9. maj 1906 i Frederikshavn) var en dansk proprietær og politiker. Han var medlem af Folketinget 1864-1866 og 1869-1872.

J.J. Holm blev født på hovedgården Eskjær mellem Hjørring og Frederikshavn. Han var søn af landmand Chr. Pedersen Holm. Efter endt skolegang arbejdede han på Eskjær. Han var soldat fra 1850 til 1853 og gjorde tjeneste som underkorporal flere steder i Slesvig og Holsten. Holm blev gift med Amalia Olesen 15. oktober 1854. Da Amalia var enebarn, boede ægteparret hos hendes forældre på gården Øster Ribberholt, en proprietærgård på 120 tønder land, i Åsted Sogn vest for Frederikshavn. Amalias forældre døde efter kort tid, og de arvede gården. Familien flyttede til Frederikshavn i 1885 og solgte gården i 1890.

J.J. Holm havde adskillige tillidshverv blandt andet forligsmægler og vurderingsmand. Han var medlem af sognerådet 1859-1864 og 1868-1873 og sognerådsformand i 1860-1864 og 1868-1868 og 1873. Han bestyrelsesmedlem i Frederikshavns og Omegns Sparekasse fra 1873 og direktør i sparekassen fra 1885 til sin død 1906.

Ved folketingsvalget 1864 var F.C.F. Tutein eneste kandidat i Frederikshavnkredsen, men fik ikke nok stemmer til at blive valgt. Ved omvalget en uge senere vandt Holm over Tutein. Holm genopstillede ikke ved folketingsvalget i juni 1866, men stillede op igen og vandt i 1869. Han tabte folketingsvalget i 1872 til redaktør M. Vogelius og stillede ikke op igen senere. Han tilhørte Mellempartiet i Folketinget.

Holm blev udnævnt til kancelliråd i 1894.

Referencer 

Folketingsmedlemmer i 1860'erne
Folketingsmedlemmer i 1870'erne
Sognerådsformænd fra Danmark
Kancelliråder fra Danmark
J.J. Holm

J.J. Holm kan henvise til:
 Jesper Johansen Holm – dansk billedhugger (ca. 1748-1828)
 Jens Jørgen Holm – dansk proprietær og politiker, medlem af Folketinget (1828-1906)
Guadalajara Open 2024

Guadalajara Open 2024 er en tennisturnering, der bliver spillet udendørs på hardcourtbaner i  i Guadalajara Open, Mexico i perioden . - . oktober 2024. Det er den tredje udgave af Guadalajara Open, og turneringen bliver afviklet under navnet Guadalajara Open Akron. Turneringen er en del af WTA Tour 2024 som sæsonens næstsidste turnering i kategorien WTA 1000.

Præmier 

Den samlede præmiesum for Guadalajara Open 2024 andrager $ ???, hvilket var en stigning på ??? % i forhold til året før.

Damesingle

Hovedturnering 

I hovedturneringen deltog 56 spillere, der var fordelt på:
 ??? spillere, der havde kvalificeret sig i kraft af deres placering på WTA's verdensrangliste pr. . september 2024 (fire uger før turneringens start).
 ??? spillere, der havde modtaget et wildcard (markeret med WC).
 ??? spillere, der kvalificeret sig til hovedturneringen fra kvalifikationsturneringen (markeret med Q).
 ??? lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 32 spillere, der spillede om de sidste otte ledige pladser i hovedturneringen. ??? af de 32 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Damedouble 

Turneringen havde deltagelse af 28 par, der fordelte sig på:
 ?? par, der havde kvalificeret sig i kraft af deres placering på WTA's verdensrangliste.
 ?? par, der havde modtaget et wildcard (markeret med WC).

Resultater

Eksterne henvisninger 
 Guadalajara Open  
 WTA - Guadalajara Open 2024

Noter 

2024
WTA Tour 2024
Uzunbodzhak

Uzunbodzhak (), også translittereret som Ouzounboudjak er et UNESCO Biosfærereservat, et af de fem naturreservater i Strandzha Naturpark i det sydøstlige Bulgarien. Reservatet kaldes undertiden Lopushna (). Uzunbodzhak blev etableret den 13. december 1956 og blev inkluderet i UNESCOs netværk af biosfærereservater i marts 1977. Det dækker et område på 25.296 km2. Alle økonomiske aktiviteter er forbudt på reservatets område.

Geografi 
Reservatet er beliggende mellem landsbyerne Kosti i Tsarevo kommune и Slivarovo i Malko Tarnovo kommune, i dalen ved Rezovo-floden omkring 20 km fra dens udmunding. Landskabet er ujævn og højden varierer mellem 50 og 300 moh.

Klimaet er kontinentalt middelhavsklima og har en tendens til at være mildere på grund af nærheden til Sortehavet. Den gennemsnitlige månedlige temperatur om vinteren falder ikke under 0°C (2-3°C i januar). 

Uzunbodzhak krydses af floderne Rezovo, Karetarski Dol og Lopushnitsa.

Flora 
Der er 651 arter og underarter af karplanter. Omkring 65% af skovene er domineret af eg og 30% af bøg. Skovene er mere end 200 år gamle.

Plantearter omfatter Strandzhan eg (Quercus hartwissiana), laurbærkirsebær (Laurocerasus officinalis), pontisk rhododendron (Rhododendron ponticum), Tvillingblomstret daphne (Daphne pontica),  kristtorn, storblomstret perikon, hedemelbærris, pæren  Pyrus elaeagrifolia, almindelig mispel (Mespilus germanica), Pontic fritillary (Fritillaria pontica) osv.

Fauna 
Uzunbodzhak har en forskelligartet fauna. De mest almindelige pattedyr er vildsvin, vildkat, ulv, guldsjakal, rød ræv, grævling, rådyr, europæisk hare, grå dværghamster .  Den europæiske los strejfede rundt i reservatets territorium indtil 1930'erne, hvor den uddøde fra regionen.

Reservatet er hjemsted for en række fuglearter, såsom musvåge, ørnevåge, spurvehøg, lille skrigeørn, sjagger, vandstær, isfugl, bjergvipstjert, bomlærke, kernebider,  sortstrubet bynkefugl, gøg, sort stork, forskellige arter af falke, spætter, svaler mv.

Padderne og krybdyrene omfatter skrubtudse, latterfrø, springrø, såvel som smaragdfirben, engfirben, stålorm, kotschys gekko, glatsnog, kaspisk pilsnog, æskulapsnog, montpellierslange og leopardsnog.

Referencer

Eksterne henvisninger 

 
 
 

Biosfærereservater under UNESCO
Bulgariens geografi
IFP

IFP kan henvise til:
 Inkatha Freedom Party – et sydafrikansk parti
 École nationale supérieure du pétrole et des moteurs (IFP School på engelsk) – et fransk ingeniørinstitut
Svanen (hjuldamper)

Svanen er en udflugtsbåd der sejler på Mariager Fjord, båden har plads til 98 passagerer. Svanen er bygget på Hvide Sande Shipyard og leveret i juni 1994. Svanen har 125 kW og skyder en fart på 8 knots.

Referencer

Eksterne henvisninger 
 Mariager Fjord - Fjordtours

Skibe fra Danmark
Mariager
KwaZulu

KwaZulu var fra 1977 til 1994 en semi-uafhængig bantustan i Sydafrika, tænkt af apartheidregeringen som et hjemland for zulufolket. Hovedstaden blev flyttet fra Nongoma til Ulundi i 1980.

Det blev ledet indtil dets afskaffelse af Mangosuthu Buthelezi, leder af Inkatha, som implementerede de begrænsede selvstyrende beføjelser, som den sydafrikanske regering besluttede som en del af apartheid, men afviste den nominelle uafhængighed, som fire andre hjemlande accepterede, og klagede over landets fragmenterede karakter, og apartheidregeringens manglende evne til at konsolidere et levedygtigt og sammenhængende territorium for KwaZulu, i lyset af hård modstand fra hvide. F.W. de Klerk kommenterede senere i et interview, at han mente, at Buthelezi ville have accepteret uafhængighed, hvis hans hjemland havde fået havnen i Richards Bay, et forslag, der mislykkedes på grund af den hvide befolknings modstand mod ideen.

Et forsøg på at overføre dele af hjemlandet, sammen med dele af det swazi-hjemlandet KaNgwane, til nabolandet Swaziland (nu Eswatini) i 1982 blev aldrig realiseret. Dette ville have givet Swaziland adgang til havet. Aftalen blev forhandlet af regeringerne i Sydafrika og Swaziland, men blev mødt af folkelig modstand i det område, der skulle overføres. Kong Sobhuza af Swaziland havde gjort krav på territoriet som en del af swazi-monarkernes traditionelle rige, og den sydafrikanske regering håbede at kunne bruge hjemlandet som en bufferzone mod guerilla-infiltration fra Mozambique. Sydafrika reagerede på den fejlslagne overførsel ved midlertidigt at suspendere KaNgwanes autonomi, for derefter at genoprette den i december 1982 og indføre nominelt selvstyre i 1984.

KwaZulu blev slået sammen med den omkringliggende sydafrikanske provins Natal for at danne den nye provins KwaZulu-Natal.

Navnet kwaZulu kan oversættes løst som Zuluernes sted, eller mere formelt Zululand.

Referencer 

Forhenværende republikker
Bantustaner i Sydfrika
Natal (provins)

Natalprovinsen (afrikaans: Natalprovinsie), almindeligvis kaldet Natal, var en provins i Sydafrika fra maj 1910 til maj 1994. Dens hovedstad var Pietermaritzburg. I denne periode blev landområderne beboet af den sorte afrikanske befolkning i Natal organiseret i bantustanen KwaZulu, som gradvist blev adskilt fra provinsen og blev delvist selvstændig i 1981. Af den hvide befolkning var størstedelen engelsktalende folk af britisk afstamning, hvilket fik Natal til at blive den eneste provins, der stemte "nej" til oprettelsen af en republik ved folkeafstemningen i 1960 på grund af meget stærke monarkistiske, pro-britisk Commonwealth og anti-løsrivelse følelser. I den sidste del af 1980'erne var Natal i en tilstand af vold mellem Inkatha Freedom Party og African National Congress, hvor volden aftog kort efter det første frie valg i 1994.

I 1994 blev KwaZulu bantustan genindlemmet i Natal, og provinsen blev omdøbt til KwaZulu-Natal.

Referencer 

Sydafrikas provinser